• הגשה אמריקאית. כאן הצלחת מגיעה "בנויה" מהמטבח. יש בה מנה עיקרית ותוספות, הכל בסידור יפהפה, צבעוני ומעורר תיאבון. רק חלק מהמקומות ערוך להגשה בסגנון אמריקאי לכל האורחים בחתונה.צורת הגשה זאת יקרה יותר, לרוב. זאת שיטה שתופסת יותר ויותר תאוצה, לאחרונה.
• מזנונים. כאן השרות עצמי: כל אורח ניגש ונוטל לעצמו כראות עיניו. המנות ערוכות על מזנונים לפי סוגים ? מנות פתיחה, מנות ביניים, מנות עיקריות, תוספות וכו'.
• אצל האמריקאים מקובלת גם חתונה בסגנון קוקטייל. ברוב הסרטים האמריקאיים אפשר לראות את האורחים עומדים עם כוס קוקטייל ביד. אצל הישראלים, ובעיקר בחתונה, השיטה מאד לא אהודה. אם מכריחים ישראלי לעמוד יותר מחמש דקות, הוא נזכר מיד בגננת בלומה שהענישה אותו בעמידה בפינה. אבל אז לפחו הוא קיבל את העונש בחינם - כעת הוא עוד שילם על כך בצ'ק שמסר בכניסה, לכן זה מרגיז אותו עוד יותר!
אל נא תשכחו את הדור הבא. אם יש יותר מעשרה ילדים בין האורחים, הקפידו לבקש גם מנות לילדים. המבורגר, נקניקיות, שניצל, צ'יפס, תירס חם ? הכל יתקבל בהתלהבות על ידי הקטנטנים.
מתלבטים בין הגשה למזנון בחתונה? תלוי אם מדובר בחתונה גדולה או חתונות קטנות, אפשר לבקש סגנון משולב או הגשה למספר מוגבל של שולחנות, שם ישבו האורחים המבוגרים או אלו שמוגבלים בתנועה. כמובן שאז יש לדאוג לסידורי ישיבה של האורחים בחתונה.
עוד דבר חשוב: בימינו, כשמטיפים כל כך על אוכל בריא, אל תשכחו להכין מנות גם לשומרי דיאטה. הכוונה לא לאלו שהחליטו היום דווקא לרדת במשקל, אלא לאנשים ששומרים על המזון מטעמי בריאות. תדאגו שיהיה אוכל צמחוני, מזון דל קולסטרול, דל מלח ודל סוכר ? בקיצור, אוכל דל ומדולדל. אין צורך שיהיו תחליפים לכל המנות: מספיק בהחלט אם יהיה מבחר מייצג.
האורחים יעריכו מאד את תשומת הלב וייהנו יותר מהחתונה שלכם.
אז בתאבון לכולכם!
עד כה לא נרשמו כל תגובות למאמר מדריך לבחירת אוכל ותפריט לחתונה. רוצה להיות הראשון?
הנך נמצא כאן: מדריך לבחירת אוכל ותפריט לחתונה.